|  |  |  |
| --- | --- | --- |
|  | **ใบความรู้** | |
| วิชาการบัญชีเบื้องต้น รหัสวิชา 20200 –1002 | สัปดาห์ที่ 15 |
| สาขาการบัญชี ระดับชั้น ปวช.1 | |
| บทที่ 10 การปิดบัญชีและงบทดลองหลังปิดบัญชี | |
| อ.ผู้สอน อรทัย พิมพ์ทอง | |

**ความหมายของการปิดบัญชี**

การปิดบัญชี (Closing Entries) หมายถึงการโอนบัญชีชั่วคราว ได้แก่ บัญชีถอนใช้ส่วนตัว บัญชีรายได้ และบัญชีค่าใช้จ่ายไปบัญชีถาวรคือบัญชีทุน-เจ้าของกิจการเพื่อให้บัญชีทุน-เจ้าของกิจการแสดงยอดที่ถูกต้องตรงกับความเป็นจริง พร้อมกับคำนวณหายอดคงเหลือของบัญชีหมวดสินทรัพย์ (หมวด 1) และหมวดหนี้สิน (หมวด 2) เพื่อยกไปงวดบัญชีถัดไป

**การบันทึกรายการปิดบัญชีในสมุดรายวันทั่วไป**

**ขั้นตอนที่ 1 โอนบัญชีรายได้ไปบัญชีสรุปผลกำไรขาดทุน (Transfers Revenue to Profit and Loss Summary) โดย**

เดบิต รายได้ (4 XX) XX

เครดิต สรุปผลกำไรขาดทุน (3 XX) XX

**ขั้นตอนที่ 2 โอนบัญชีค่าใช้จ่ายไปบัญชีสรุปผลกำไรขาดทุน (Transfers Expenses to Profit and Loss Summary) โดย**

เดบิต สรุปผลกำไรขาดทุน (3 XX) XX

เครดิต ค่าใช้จ่าย (5 XX) XX

ค่าใช้จ่าย (5 XX) XX

ค่าใช้จ่าย (5 XX) XX

**ขั้นตอนที่ 3 โอนกำไร (ขาดทุน) สุทธิไปบัญชีทุน-เจ้าของกิจการ (Transfers Net Profit (Loss) to Capital) โดย**

**กรณีกำไรสุทธิ**

เดบิต สรุปผลกำไรขาดทุน (3 XX) XX

เครดิต ทุน-เจ้าของกิจการ (3 XX) XX

**กรณีขาดทุนสุทธิ**

เดบิต ทุน-เจ้าของกิจการ (3 XX) XX

เครดิต สรุปผลกำไรขาดทุน (3 XX) XX

|  |  |  |
| --- | --- | --- |
|  | **ใบความรู้** | |
| วิชาการบัญชีเบื้องต้น รหัสวิชา 20200 –1002 | สัปดาห์ที่ 15 |
| สาขาการบัญชี ระดับชั้น ปวช.1 | |
| บทที่ 10 การปิดบัญชีและงบทดลองหลังปิดบัญชี | |
| อ.ผู้สอน อรทัย พิมพ์ทอง | |

**ขั้นตอนที่ 4 โอนบัญชีถอนใช้ส่วนตัว-เจ้าของกิจการ ไปบัญชีทุน-เจ้าของกิจการ (Transfers Drawings to Capital) โดย**

เดบิต ทุน-เจ้าของกิจการ (3 XX) XX

เครดิต ถอนใช้ส่วนตัว-เจ้าของกิจการ (3 XX) XX

**การปิดบัญชีแยกประเภททั่วไป**

การปิดบัญชีแยกประเภททั่วไป หมายถึงการผ่านรายการปิดบัญชีจากสมุดรายวันทั่วไปไปบัญชีแยกประเภททั่วไป และคำนวณหายอดคงเหลือของบัญชีแยกประเภททั่วไปที่มียอดคงเหลือ ได้แก่ บัญชีหมวดสินทรัพย์ บัญชีหมวดหนี้สิน และบัญชีหมวดส่วนของเจ้าของ (ทุน-เจ้าของกิจการ) ส่วนบัญชีหมวดส่วนของเจ้าของ (เฉพาะถอนใช้ส่วนตัวหรือเงินถอน) บัญชีหมวดรายได้ และบัญชีหมวดค่าใช้จ่ายจะไม่มียอดคงเหลือหรือยอดคงเหลือเป็นศูนย์ (Zero Balances)

**ขั้นตอนที่ 1 ผ่านรายการปิดบัญชีจากสมุดรายวันทั่วไปไปบัญชีแยกประเภททั่วไป**

**ขั้นตอนที่ 2 รวมยอดทั้งด้านเดบิตและเครดิต (สำหรับบัญชีชั่วคราว ยอดรวมทั้งสองด้านจะต้องเท่ากัน) โดยเขียนยอดรวมด้วยดินสอตัวเล็กๆ ประมาณครึ่งบรรทัด**

**ขั้นตอนที่ 3 เขียนยอดรวมทั้งสองด้าน โดยให้อยู่บรรทัดเดียวกัน ในกรณีมีรายการเพียงรายการเดียวไม่จำเป็นต้องรวมยอดอีกครั้ง**

* **บัญชีถาวร ให้รวมยอดทั้งสองด้านเหมือนกัน บัญชีใดมียอดคงเหลือเป็นศูนย์ ให้ปฏิบัติเหมือนบัญชีชั่วคราว**
* **บัญชีที่มียอดคงเหลือ ให้เขียนจำนวนเงินไว้ทางด้านที่เป็นยอดคงเหลือปกติของบัญชีนั้นๆ หรือเขียนไว้ทางด้านที่มียอดคงเหลือมากกว่า โดยเขียนให้อยู่บรรทัดเดียวกันกับยอดรวม**

**ขั้นตอนที่ 4 ลงวันที่สิ้นเดือน เขียนคำว่า “ยอดยกไป” ทางด้านตรงข้ามกับยอดคงเหลือปกติ ทำเครื่องหมาย ✓ ในช่องหน้าบัญชี นำยอดคงเหลือไปแสดงในช่องจำนวนเงินและรวมยอดอีกครั้งหนึ่ง**

**ขั้นตอนที่ 5 ลงวันที่ต้นเดือนด้านตรงกันข้ามกับยอดยกไปและเขียนคำว่า “ยอดยกมา” ทำเครื่องหมาย ✓ ในช่องหน้าบัญชี นำยอดคงเหลือไปแสดงในช่องจำนวนเงิน**